Kamu bisa jelasin ke aku soal S. Jibeng dalam bahasa melayu?

Jaafar bin Sidiq, atau lebih dikenali sebagai S. Jibeng (1942 – 7 Februari 2006), merupakan seorang penyanyi yang mencipta namanya semenjak 1960-an yang sering mendendangkan lagu-lagu di radio Malaysia. Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).

Penyanyi pada zaman 1960-an, biasanya diiringi oleh kumpulan kugiran dan Sri Arjuna adalah kumpulan kugiran beliau.

S. Jibeng merupakan seorang penyanyi irama 60-an yang cacat penglihatan namun memiliki bakat dalam bermain gitar dan drum. Beliau juga merupakan seorang penggubah lagu dan menghasilkan banyak lagu popular seperti Musafir Di Aidilfitri, Inai Di Jari, Selamat Tinggal Pujaan dan Gadis Pertiwi.

Beliau juga pernah berlakon dalam filem A-Go-Go '67 dan juga pernah merakamkan album berjudul Masih Ada Yang Sayang Istimewa Buat S. Jibeng pada 1995, atas dorongan M. Shariff.

Beliau meninggal dunia pada 7 Februari 2006 di Hospital Sultanah Aminah, Johor Bahru. Ramai rakan-rakan seangkatan yang menghadiri pengebumiannya, antaranya ialah Datuk A. Rahman Hassan, A. Rahman Onn, A. Halim, J. Sham, Jeffrydin, Datin Norkiah Abdullah dan S. Mariam.